‘‘मानव-जाति के अब तक ज्ञात इतिहास में एक व्यक्ति के दो शरीर नहीं हुए, पर लगता है, आज वकील साहब देा शरीरों को एक ही व्यक्ति का सिद्ध करके इतिहास अवश्य रचेंगे मनोरमा के वकील ने चुटकी ली। निर्णय अगले दिन के लिए स्थगित कर दिया गया। अगले दिन न्यायालय में भीड़ बढ़ गई थी। सार्वजनिक रूप से पहली बार प्रतिबंधित मानव-क्लोनिंग का मामला सामने आया था लोग न्यायाधीश महोदय का निर्णय सुनने के लिए उत्सुक थे, जिसमें मैं भी एक था। कार्यवाही के सजीव प्रसारण की व्यवस्था की गई थी। निश्चित समय पर न्यायाधीश महोदय उपस्थित हो गए। कई पृष्ठों के अपने निर्णय में उन्होंने इस केस के सभी पक्षों की व्याख्या की थी।